Skoleleder Kaare Maul foreslår nu Vesthimmerlands kommune, at han genindtræder som skoleleder på Strandby Skole. Alternativt vil han lægge sag an mod kommunen for uretmæssig fyring. - Jeg synes jeg har læst så meget i Nordjyske de seneste dage, om at tingene ikke er gået helt rigtigt til, siger Kaare Maul. Kaare Maul blev fyret efter, et kærlighedsforhold til en af skolens lærere. Læreren er gift med byrådsmedlemmet Henrik Degn. Begrundelsen for fyringen var manglende tillid. Kommunen kan spare millioner Vesthimmerlands Kommune kan ifølge Kaare Maul spare 3 millioner kroner på at genansætte ham. I øjeblikket skal han have løn frem til april, og derefter skal kommunen betale for hans pension. Kaare Maul har igennem hele forløbet haft bred opbakning fra forældre og børn på Strandby Skole. Tilbuddet til kommune løber i en uge, og den fyrede skoleleder håber, at kommune vil tage ham til nåde. - Det er det jeg allerhelst vil. Det er Strandby Skole jeg brænder for, siger han.

Opsummering:
Den fyrede skoleleder på Strandby skole, vil have sin stilling som skoleleder tilbage.